જોકે, આ દરમિયાન બીજી વન-ડેમાં અણનમ સદી નોંધાવનારા વિકેટકીપર બેટ્સમેન શાઈ હોપે એક છેડો જાળવી રાખ્યો હતો. જ્યારે આક્રમક બેટ્સમેન શિમરોન હેતમાયર આ વખતે વધારે યોગદાન આપી શક્યો ન હતો. તે 37 રન નોંધાવીને પેવેલિયન પરત ફર્યો હતો. શાઈ હોપે અદ્દભુત ઈનિંગ્સ રમી હતી પરંતુ તેની ઈનિંગ્સનો અંત નિરાશાજનક આવ્યો હતો કેમ કે તે પાંચ રન માટે પોતાની સદી ચૂકી ગયો હતો. હોપ 113 બોલમાં પાંચ બાઉન્ડ્રી અને ત્રણ સિક્સરની મદદથી 95 રન નોંધાવીને આઉટ થયો હતો.